**MESTO Nové Mesto nad Váhom**



**Všeobecne záväzné nariadenia Mesta Nové Mesto nad Váhom**

**č. 3/2015 - Trhový poriadok o podmienkach predaja výrobkov a poskytovania služieb na trhovom mieste – príležitostný trh**

**Novomestský jarmok**

**apríl 2015**

Mesto Nové Mesto nad Váhom podľa § 6 ods. 1 zákona č. 369/1990 Zb. o obecnom zriadení v platnom znení, v súlade s § 4 ods. 3 písm. i) zákona č. 369/1990 Zb. o obecnom zriadení a zákonom č. 178/1998 Z.z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov vydáva

**Trhový poriadok o podmienkach predaja výrobkov a poskytovania služieb na trhovom mieste – príležitostný trh Novomestský jarmok**

**Článok 1**

**Predmet nariadenia**

Predmetom tohto všeobecne záväzného nariadenia (ďalej len „VZN“) je:

1. upravuje podmienky predaja výrobkov a poskytovania služieb na trhových miestach v meste Nové Mesto nad Váhom,
2. zriaďuje trhové miesta na území mesta Nové Mesto nad Váhom, vymedzuje oprávnenia a povinnosti fyzických a právnických osôb pri predaji výrobkov a poskytovaní služieb na trhových miestach a oprávnenia dozoru pri kontrole dodržiavania tohto nariadenia.

**Článok 2**

**Základné pojmy**

1. Na účely tohto nariadenia sa rozumie:

a) trhovým miestom - trhovisko, verejné priestranstvo určené na príležitostný trh alebo na ambulantný predaj,

b) ambulantným predajom - predaj v stánkoch s dočasným stanovišťom, predaj na prenosných predajných zariadeniach a predaj v pojazdnej predajni.

c) príležitostným trhom - predaj výrobkov a poskytovanie služieb na priestranstve dočasne určenom na takýto predaj, najmä jarmoky, sezónne a výročné trhy a sústredený predaj vlastných použitých textilných, odevných, športových a iných spotrebných výrobkov v primeranom množstve fyzickými osobami medzi sebou,

1. Predaj výrobkov a poskytovanie služieb na trhových miestach musí vyhovovať všeobecným, technickým, hygienickým a prevádzkovým podmienkam.

**Článok 3**

**Úvodné ustanovenia**

**Trhový poriadok**

1. Správu Novomestského jarmoku vykonáva Mesto Nové Mesto nad Váhom, Čsl. armády 1, 915 01 Nové Mesto nad Váhom.
2. Za trhové miesto určené pre konanie Novomestského jarmoku sa stanovuje :

Hviezdoslavova ulica, Ulica M.R.Štefánika, Hurbanova ulica a Námestie slobody.

1. Novomestský jarmok (ďalej NMJ) sa koná v dňoch 18.09.2015, 19.09.2015, 20.09.2015 s časom predaja a prevádzkovania technicko-zábavnej činnosti:

*piatok* od 08.00 hod. do:- predajné stánky do 20.00 hod.

predajné stánky s občerstvením do 22.00 hod.

technicko-zábavná činnosť do 22.00 hod., reprodukovaná hudba pri tejto činnosti je povolená do 21.00 hod.

*sobota* od 08.00 hod. do: detto

*nedeľa* od 08.00 hod. do: - predajné stánky do 16.00 hod.

**-** predajné stánky s občerstvením do 18.00 hod.

- TZČ do 22.00 hod. /reprodukovaná hudba do 21.00 hod./

**Článok 4**

**Oprávnenie na predaj**

1. Na trhových miestach môžu na základe povolenia správcu trhoviska predávať výrobky a poskytovať služby:
2. fyzické osoby a právnické osoby oprávnené na podnikanie podľa osobitných predpisov (napr. Živnostenský zákon, Obchodný zákonník) ,
3. osoby, u ktorých sa nevyžaduje živnostenské oprávnenie alebo zápis v obchodnom registri v prípade predaja poľnohospodárskych prebytkov z vlastnej rastlinnej alebo živočíšnej produkcie, lesných plodín, čečiny, ovocia, zeleniny, zemiakov, zeleninových a kvetinových sadeníc, kvetov, stromčekov a okrasných kríkov a to:

ba) samostatne hospodáriaci roľníci (na základe Osvedčenia SHR vydaného podľa zákona č. 105/1990 Zb. o súkromnom podnikaní občanov v platnom znení),

bb) fyzické osoby predávajúce rastlinné a živočíšne výrobky z vlastnej pestovateľskej alebo chovateľskej činnosti alebo lesné plodiny a čečinu, na základe povolenia vlastníka lesa,

bc) autori ľudových umeleckých predmetov bez podnikateľského oprávnenia v zmysle zákona č. 618/2003 Z.z. - Autorský zákon a výrobcovia podomácky vyrobených alebo spracovaných drobných výrobkov z dreva, prútia, bavlny, peria, kvetov, čečiny, kovu a pod., ktorých výroba nepodlieha živnostenskému oprávneniu,

bd) občania predávajúci vlastné použité výrobky v primeranom množstve medzi sebou.

1. Na trhových miestach nesmú predávať a poskytovať služby:
2. osoby mladšie ako 18 rokov (osoby vo veku od 15 – 18 rokov môžu so súhlasom zákonného zástupcu vypomáhať ako pomocný personál predávajúcemu pri predaji),
3. cudzí štátni príslušníci bez oprávnenia na podnikanie v SR,
4. osoby, ktoré nemajú povolenie predávať výrobky a poskytovať služby od mesta a nemajú doklad o úhrade za trhové miesto,
5. osoby predávajúce huby bez osvedčenia o odbornej spôsobilosti.
6. Ostatné podmienky, ktoré platia pri predaji výrobkov na trhových miestach:
7. fyzické a právnické osoby predávajúce na trhovom mieste sú povinné dodržiavať hygienické a veterinárne predpisy, nariadenia v oblasti obchodu, ochrany spotrebiteľa, cien a poplatkov a všetky ostatné súvisiace predpisy a umožniť kontrolu oprávnených osôb a podriadiť sa jej výsledkom,
8. tovar ponúkaný na predaj musí byť nezávadný, musí mať predpísanú alebo schválenú akosť, ak je záväzne ustanovená alebo vyplýva z osobitných predpisov, ponúkaný tovar musí byť v akosti uvádzanej predávajúcim,
9. zelenina, zemiaky a lesné plody musia byť očistené, zbavené hliny a zvädnutých častí, ovocie musí byť akostne roztriedené a počas predaja uložené v debnách, košoch, prípadne vyložené na zákazníkom dostupnom mieste (nie na zemi),
10. predávajúci je povinný na požiadanie poskytnúť orgánu dozoru vzorku predávaného tovaru na kontrolu zdravotnej bezpečnosti a akosti/kvality,

**Článok 5**

**Podmienky predaja**

1. Druhy povolených predávaných výrobkov:
2. potravinárske výrobky:

* ovocie a zelenina - musia vyhovovať hygienickým požiadavkám v súlade s platnými právnymi predpismi,
* jedlá a nápoje určené na priamu konzumáciu na mieste,
* cukrová vata,
* cukrovinky a pernikárske výrobky,
* sušené ovocie, oriešky,
* tekvicové semienka,
* oblátky,
* včelí med, včelie produkty,
* potravinárske výrobky v pojazdných predajniach schválených príslušnými orgánmi verejného zdravotníctva.

1. ostatné výrobky :

* stromčeky,
* kvetiny,
* ľudové umelecké a remeselnícke výrobky.

1. spotrebné výrobky, najmä textilné výrobky, odevné výrobky, obuv, domáce potreby, elektrotechnické výrobky, výrobky spotrebnej elektroniky, očnej optiky (okuliare), drobný tovar, papierenské výrobky, kozmetika, drogériový tovar a hračky. Elektrotechnické výrobky, ktoré sú určené na napájanie z elektrickej siete, sa môžu predávať iba v prevádzkarniach tržníc a v stánkoch s trvalým stanovišťom, v ktorých sú vytvorené podmienky na bezpečné vyskúšanie ich funkčnosti, športové potreby sa môžu predávať iba v prevádzkarniach tržníc, v prevádzkarniach trhovísk a v pojazdných predajniach.
2. Na trhových miestach sa zakazuje predávať:

* živé zvieratá; zákaz sa nevzťahujena predaj sladkovodných trhových rýb a na predaj domácej vodnej hydiny, domácej hrabavej hydiny, domácich králikov, psov, mačiek a drobných hlodavcov a na propagačné podujatia organizované zväzmi a združeniami chovateľov zvierat na základe súhlasného stanoviska príslušného orgánu veterinárnej správy,
* liehoviny, destiláty a spotrebiteľsky balené alkoholické nápoje, zákaz sa nevzťahuje na predaj liehovín a destilátov na príležitostných trhoch,
* osivá a sadivá, ktoré môžu uvádzať do obehu len fyzické a právnické osoby s osobitým poverením a atestom,
* chránené živočíchy, exempláre živočíchov, nebezpečné živočíchy a invázne druhy živočíchov
* chránené rastliny, exempláre rastlín a invázne druhy rastlín
* lieky, jedy, omamné, psychotropné a iné špecifické výrobky, ktorých predaj je viazaný na osobitné povolenie,
* tlač a iné veci ktoré ohrozujú mravnosť,
* výbušniny a pyrotechnické výrobky,
* automobily, motocykle, súčiastky a príslušenstvo,
* zbrane a strelivo,
* tabak a tabakové výrobky a výrobky, ktoré sú určené na fajčenie a neobsahujú tabak
* huby okrem čerstvých jedlých húba spotrebiteľsky balených sušených húb, ktoré boli spracované v prevádzkarni, ktorá spĺňa požiadavky podľa osobitných predpisov.

1. Na trhových miestach možno poskytovať tieto služby:

* pohostinské a reštauračné služby, rýchle občerstvenie a stravovanie
* brúsenie nožov, nožníc a nástrojov
* oprava dáždnikov
* oprava a čistenie obuvi
* kľúčové služby
* fotografické, video a reprografické služby
* brašnárske služby

1. Tovar, pri predaji ktorého musia byť splnené podmienky stanovené osobitnými predpismi t. j. vyžaduje sa osvedčenie – potvrdenie:
2. nebalené potraviny rastlinného pôvodu ako :

ovocie a zelenina, zemiaky, strukoviny, olejniny a podobne môže predávať fyzická osoba z vlastnej pestovateľskej činnosti podľa nariadenia vlády SR č. 360/2011 Z. z. , ktorá je osobitne zaregistrovaná na príslušnej Regionálnej veterinárnej a potravinovej správe (ďalej len „RVPS“)

1. potraviny živočíšneho pôvodu, a to :

* med určený na ľudskú spotrebu môže predávať len prvovýrobca, ktorý je držiteľom včelstiev, vykonáva zber a balenie včelieho medu vo vlastných priestoroch a je na dodávanie alebo priamy predaj medu osobitne zaregistrovaný na príslušnej RVPS podľa trvalého pobytu držiteľa včelstiev alebo umiestnenia včelstiev,( včelí med - musí byť zmyslovo bezchybný, zdravotne bezpečný, uvádzaný do predaja v balení zo zdravotne bezpečného materiálu, s označením výrobcu, názvu výrobku, hmotnosti, dátumu plnenia a doby použiteľnosti. Med môžu predávať (ponúkať) osoby, ktoré sú zdravotne spôsobilé.
* živú hydinu môžu predávať len fyzické a právnické osoby, ktoré sa preukážu súhlasným stanoviskom RVPS na predaj hydiny, RVPS vydá súhlas na predaj živej hydiny len tým žiadateľom, ktorí majú svoj chov pod veterinárnym dozorom a splnia požiadavky na prepravu hydiny, ustajnenie, napájanie,
* produkty živočíšneho pôvodu ako čerstvé mäso, mäsové výrobky, čerstvé slepačie konzumné vajcia, mliečne výrobky vrátane syrových korbáčikov, oštiepkov, pareníc, produkty rybolovu a pod. za podmienok dodržiavania technických, prevádzkových a hygienických podmienok podľa osobitných predpisov (najmä zákona o potravinách a jeho vykonávacích predpisov) je možné predávať **iba v pojazdných predajniach** na tento účel schválených úradom verejného zdravotníctva, alebo ak je predajné miesto vybavené chladiacou vitrínou. Tieto produkty musia pochádzať zo schválených alebo registrovaných prevádzkarní príslušnou RVPS, okrem **hydiny**, ktorá môže pochádzať **iba zo schválených prevádzkarní**.

1. Predávajúci je povinný:
2. označiť svoje predajné zariadenie menom fyzickej alebo právnickej osoby, obchodným názvom, sídlom, menom zodpovedného vedúceho,
3. predávať len na predajnom mieste, ktoré má určené správcom trhoviska,
4. dodržiavať hygienické, veterinárne a bezpečnostné predpisy v oblasti ochrany spotrebiteľa,
5. uvádzať o predávanom tovare len pravdivé údaje, riadne informovať o vlastnostiach predávaných výrobkov a s ohľadom na povahu výrobku oboznámiť kupujúceho s návodom na obsluhu a zvláštnymi technickými pravidlami a v prípadoch ustanovených zákonom riadne vyplniť záručný list,
6. vysporiadať reklamácie spotrebiteľov podľa platných predpisov,
7. predávať výrobky v správnej hmotnosti, miere alebo množstve a umožniť kupujúcemu prekontrolovať si správnosť týchto údajov,
8. dodržiavať podmienky pre predaj zdravotne nezávadného tovaru - u zeleniny maximálne prípustné množstvo dusičnanov,
9. používať elektronickú registračnú pokladnicu podľa osobitných predpisov,
10. zreteľne označiť predávané výrobky a poskytované služby cenou a akostnou triedou, zabezpečiť predaj v súlade s cenovými predpismi a ceny správne účtovať,
11. umožniť orgánom dozoru vykonanie kontroly dodržiavania stanovených podmienok predaja tovaru a podriadiť sa rozhodnutiam kontrolného orgánu,
12. na požiadanie správcu trhoviska alebo orgánu dozoru predložiť potrebné platné doklady, podľa charakteru predaja:
13. občiansky preukaz,
14. živnostenské oprávnenie, výpis z obchodného registra,
15. pracovnú zmluvu (originál alebo overenú kópiu) a overenú kópiu živnostenského oprávnenia, ak predávajúci sám nemá povolenie k podnikaniu,
16. dodací list, faktúru o nadobudnutí tovaru so všetkými predpísanými náležitosťami k tovaru (doklad sa nevyžaduje ak ide o predaj vlastných použitých výrobkov občanmi v primeranom množstve medzi sebou),
17. doklad o nadobudnutí predávaného tovaru, ak správca nadobudne podozrenie, že predávané výrobky pochádzajú z inej ako vlastnej drobnej pestovateľskej alebo chovateľskej činnosti alebo doklad o oprávnenom nadobudnutí predávaných lesných plodín a čečiny,
18. zdravotný preukaz, alebo lekárske potvrdenie, ak to vyžaduje charakter predávaného tovaru,
19. povolenie na predaj a doklad o úhrade za trhové miesto,
20. pri predaji húb, osvedčenie o odbornej spôsobilosti,
21. doklad o kontrole zdravotnej bezpečnosti a kvalite tovaru.
22. Pravidlá dodržiavania čistoty a hygieny pri predaji výrobkov a poskytovaní služieb:
23. predávajúci je povinný udržiavať miesto predaja výrobkov a poskytovania služieb a jeho bezprostredné okolie v čistote počas predaja a po jeho skončení zanechať miesto predaja čisté a upratané,
24. predávajúci musí vylúčiť z predaja ovocie, zeleninu, lesné plody a iné požívatiny, ktoré sú čiastočne narušené alebo zjavne znehodnotené,
25. predávajúci je povinný pri predaji ovocia, zeleniny a lesných plodín zabezpečiť, aby boli očistené, zbavené hliny a vädnúcich častí,
26. predávaný tovar je predávajúci povinný plniť do hygienicky nezávadných obalov,
27. predávajúci je povinný mať pri predaji čistý odev,
28. predávajúci nesmie tovar predávať zo zeme.
29. Správa trhového miesta:
30. Správu trhového miesta vykonáva správca trhoviska, ktorý je povinný :
31. zverejniť na viditeľnom mieste platný „Trhový poriadok“,
32. zabezpečiť dodržiavanie trhového poriadku a ostatných podmienok pri predaji výrobkov a poskytovaní služieb,
33. spolupracovať s orgánmi dozoru pri výkone ich kontrolnej činnosti podľa platných predpisov a tohto trhového poriadku,
34. zabezpečiť predaj spôsobom, aby mohol byť riadne bezpečne vykonaný a vytvoriť podmienky pre kultúrne a bezplatné odskúšanie výrobku,
35. zabezpečiť dennú kontrolu čistenia trhových miest zodpovednými pracovníkmi,
36. zabezpečiť obhospodarovanie zariadení trhových miest,
37. označiť viditeľne na trhovisku kto je správcom, jeho sídlo a možnosť kontaktu s ním,
38. vypracovať protipožiarne a bezpečnostné opatrenia trhoviska.
    1. Správca trhoviska je oprávnený:
39. kontrolovať u predávajúceho oprávnenie na podnikanie v danej oblasti, preukaz totožnosti, zdravotný preukaz,
40. kontrolovať u predávajúcich a poskytovateľov služieb doklad o nadobudnutí tovaru,
41. kontrolovať používanie elektronickej registračnej pokladnice,
42. kontrolovať udržiavanie poriadku, hygieny a čistoty počas predaja výrobkov a poskytovania služieb a po ich skončení,
43. kontrolovať dodržiavanie trhového poriadku,
44. pri predaji húb kontrolovať osvedčenie o odbornejspôsobilosti predávajúceho,
45. kontrolovať dodržiavanie hygienických predpisov a opatrení,
46. kontrolovať označenie stánkov, stolov a iných predajných miest podľa trhového poriadku a označenie tovaru cenovkami,

ch) kontrolovať dodržiavanie podmienok predaja stanovených týmto trhovým poriadkom a dodržiavanie ostatných súvisiacich platných predpisov.

* 1. V prípade, že ide o predaj vlastných použitých výrobkov občanmi medzi sebou v primeranom množstve, nevyžaduje sa oprávnenie na podnikanie podľa tohto trhového poriadku, ani doklad o nadobudnutí tovaru. Primeranosť množstva predaja výrobkov posúdi správca trhoviska individuálne s prihliadnutím na charakter a stav predávaných výrobkov.

**Článok 6**

**Podmienky, za ktorých sa predaj výrobkov a poskytovanie služieb vykonáva**

1. Záujemcovia o predaj tovaru a poskytovanie služieb počas NMJ uplatňujú svoje požiadavky na MsÚ v Novom Meste nad Váhom odo dňa, ktorý je uverejnený spolu s dátumom konania jarmoku na internetovej stránke mesta [www.nove-mesto.sk](http://www.nove-mesto.sk).
2. Výber predajných miest sa uskutočňuje podľa plánu trhoviska, pričom každé zaplatené povolenie je evidované v pláne aj v evidencii vydaných povolení.
3. Mesto si vyhradzuje právo uprednostniť podnikateľov, ktorých trvalé bydlisko, alebo sídlo firmy je v Novom Meste nad Váhom, ako aj podnikateľov s ponukou kvalitného vyhľadávaného a atraktívneho tovaru.
4. V povolení vydanom mestom sú uvedené údaje o predávajúcom, označenie predajného miesta, rozsah predávaných výrobkov alebo poskytovaných služieb a stanovenie výšky poplatku za predajné miesto.
5. Zabratie väčšieho miesta ako udáva povolenie na predaj je postihnuteľné blokovou pokutou vo výške do 33 € a vylúčením predávajúceho z NMJ.
6. Zásobovanie, vjazd a parkovanie vozidiel na NMJ sa riadi záväznými pokynmi, ktoré predávajúci dostane pri vydaní povolenia na predaj, a ktoré je povinný v plnom rozsahu dodržiavať.
7. Z dôvodu narastajúceho záujmu predajcov o predaj, alebo poskytovanie služieb počas Novomestského jarmoku a záujmu mesta o spestrenie sortimentu predávaných výrobkov môže riaditeľ jarmoku rozhodnúť o inom spôsobe prideľovania predajných miest (napr. obmedziť počet predajných miest pre jedného žiadateľa).
8. Z dôvodu zabezpečenia prejazdu motorových vozidiel sa hĺbka predajných stánkov povoľuje:
   * na ulici Hviezdoslavovej a Hurbanovej maximálne 2 metre
   * na Ulici M.R.Štefánika, Námestí slobody a pri predaji občerstvenia maximálne 4 metre.
9. Každý predávajúci na jarmoku je zodpovedný za zabezpečenie čistoty a poriadku v okolí svojho stánku priebežne počas jeho trvania, ako aj po ukončení predaja. Je povinný dodržiavať hygienické pravidlá. V prípade zistenia porušenia tohto nariadenia nebude predávajúcemu povolený predaj na jarmoku v budúcom období, o čom bude písomne upovedomený. Kontrolu dodržiavania čistoty a poriadku okolia stánkov budú vykonávať poverení zamestnanci Technických služieb mesta.

**Článok 7**

**Pravidlá prenajímania prenosných predajných zariadení**

1. Prenosné predajné zariadenia sú:

*a) predajné zariadenia v majetku mesta, ktoré poskytnú a postavia TSM*

*b) vlastné predajné zariadenia*

1. Predajné stánky mesta budú prenajaté po zložení zálohy za stánok a po uhradení poplatku uvedenom v povolení na predaj. Po skončení predaja je predávajúci povinný odovzdať správcovi trhu predajný stánok v takom stave, v akom ho prebral pred začatím predaja. Následne mu bude vrátená záloha za stánok. V prípade, že predajný stánok bude poškodený, záloha nebude predávajúcemu vrátená.

**Článok 8**

**Poplatky**

|  |  |  |
| --- | --- | --- |
| ***- služby občerstvenia – alkoholické nápoje na priamu konzumáciu*** | ***76 €/m2*** | |
| ***- služby občerstvenia – jedlá a alkoholické, nealkoholické nápoje na priamu konzumáciu*** | ***60 €/m2*** | |
| ***- služby občerstvenia – jedlá a nealkoholické nápoje na priamu konzumáciu*** | ***43 €/m2*** | |
| ***- predaj elektroniky, kožušín, kože, konfekcie kabátov, búnd, oblekov, kostýmov, obuvi, kobercov, podlahovín, nábytku*** | ***40 €/m2*** | |
| ***- predaj konfekcie /nohavíc, blúzok, pulóvrov, košieľ/, metrového textilu, návlečiek, záclon*** | ***37 €/m2*** | |
| ***- predaj lustrov, bicyklov, tapiet, bytových doplnkov, kozmetiky, drogérie*** | ***33 €/m2*** | |
| ***- predaj domácich potrieb /plastových výrobkov, drát. programu, skla, porcelánu, riadu/, umelých kvetov, bižutérie, obrazov, orientu,***  ***predaj detských textilných výrobkov, ponožiek, tričiek, spodného prádla, čiapok, vlny, koženkovej galantérie, hračiek, kaziet, potravy pre zvieratá, balónikov*** | ***27 €/m2*** | |
| ***- predaj kvetov, okrasných drevín, ovocia, zeleniny, cukrovej vaty, potravín a cukroviniek / balených a vážených/***  ***poskytovanie všetkých služieb okrem***  ***občerstvovacích a reštauračných,***  ***samostatné predajné zariadenia na výrobu a predaj***  ***jed­ného druhu tovaru, gofri, langošov, trdelníkov,***  ***zemia­kových placiek, chleba a pečiva*** | ***23 €/m2*** | |
| ***- predaj detskej bižutérie, ľudových umeleckých predme­tov, výšiviek, sošiek, drev. výrobkov, malých obrázkov, časopisov, kníh,*** | ***18 €/m2*** | |
| ***- predaj ľudovo umeleckých výrobkov v spojení s predvádzaním ľudovo umeleckej tvorby počas celého konania jarmoku*** | ***10 €*** | |
| ***-poplatok za zabezpečenie elektrickej prípojky a dodávku elektrickej energie do predajného stánku počas celého konania jarmoku***  ***- služby občerstvenia aj s ponukou jedál***  ***- iný sortiment a služby občerstvenia bez predaja***  ***jedál*** | ***10 €***  ***5 €*** | |
| ***-parkovanie vozidla vedľa stánku počas celého konania jarmoku***  ***- osobný automobil***  ***- automobil nad 3,5 t***  ***- príves*** | ***37 €***  ***43 €***  ***22 €*** | |
| Ak sa predávajúci prihlási:  ***1. deň jarmoku platí celú výšku nájomného,***  ***2. deň platí 2/3 výšky nájomného,***  ***3. deň platí 1/3 výšky nájomného.*** | |  |

***Nájomné za požičanie stánku na celý jarmok je* 30 €**

***Záloha za stánok*** **33 €**

Pri prezentácii alebo reklame tovaru sa určuje poplatok vo výške 50 % z ceny za stánok príslušného tovaru alebo služby.

Nájomné za prenajatú plochu pri uskutočňovaní predaja na pozemku inom ako vo vlastníctve mesta počas NMJ v lokalite jarmoku je 50 % z ceny.

Pri výpočte ceny nájomného za predajné miesto s rozličným tovarom, ktorého určené sumy sú v rôznych cenových kategóriách sa vypočíta nájomné za celé predajné miesto podľa najvyššej cenovej kategórie tovaru zastúpeného v stánku.

**Technicko-zábavná činnosť počas celého Novomestského jarmoku:**

s rotačným pohybom

**-veľký reťazový kolotoč 270 €**

**-malý reťazový kolotoč 200 €**

**-detská manéž 170 €**

s kombináciou vertikálneho zdvihu a hydrauliky

**- ruské kolo 500 €**

**- twister 500 €**

**- calipso 500 €**

**- apollo 500 €**

**- hurikán 500 €**

**- galaxia 500 €**

**- detská hydraulika 230 €**

**- zvonková dráha 500 €**

**- crazy dance (hydraulická lavica) 500 €**

**- chobotnica 500 €**

**- centrifuga 1000 €**

**- booster** **1000 €**

posuvné po ploche alebo koľajnici, eventuálne s premenlivou výškou

- **autodrom**  **1000 €**

**- bobová dráha 500 €**

**- detský vláčik 170 €**

**- húpacia loď 500 €**

exkurzívne, a to priechodo­vé alebo prechodné atrakcie

**-bludiská 170 €**

**-rozprávkové zámky 170 €**

**-zrkadlový labyrint 170 €**

**-matrac vzduchový 100 €**

**- palác smiechu 170 €**

**-strelnica 170 €**

**-hracie automaty 100 €/kus**

**- stávkové a výherné zariadenia 270 €**

**-detské motorky a formule na batérie 270 €**

**-varieté, iluzionistické a artistické produkcie 400 €**

**-virtuálne kino 660 €**

**Záloha za obnovu zelene a terénu po ukončení NMJ 66 €**

Majiteľ zariadenia technickej zábavnej činnosti je povinný predložiť sprievodnú technickú dokumentáciu zariadenia, ktorá obsahuje aktuálne osvedčenie o úradnej skúške alebo inej skúške vykonanej oprávnenou osobou alebo o skúške vykonanej revíznym technikom.

**Článok 9**

**Propagácia akcie a kultúrny program**

1. Propagácia NMJ, ako aj všetkých sprievodných akcií a kultúrny program budú zabezpečené prostredníctvom Mestského úradu v Novom Meste nad Váhom v spolupráci s Mestským kultúrnym strediskom v Novom Meste nad Váhom.

**Článok 10**

**Orgány dozoru a sankcie**

1.Dozor nad dodržiavaním zákona č. 178/1998 Z. z. o podmienkach predaja výrobkov a poskytovania služieb na trhových miestach v znení neskorších predpisov vykonávajú orgány dozoru:

* 1. Slovenská obchodná inšpekcia,
  2. Orgány úradnej kontroly potravín, ak ide o predaj potravín
  3. mesto Nové Mesto nad Váhom

1. Orgán dozoru uloží pokutu do výšky 17 000 eur fyzickej osobe – podnikateľovi alebo právnickej osobe,
2. ktorá zriadila trhovisko bez povolenia (§ 3 ods. 1 zákona č. 178/1998 Z.z), alebo správcovi trhoviska za porušenie povinností podľa § 5 ods. 1 a 3 zákona č. 178/1998 Z. z.
3. ktorá predáva výrobky a poskytuje služby na trhovisku bez povolenia (§ 3 ods. 3 zákona č. 178/1998 Z.z.), alebo ktorá predáva na trhovisku výrobky, ktorých predaj je zakázaný (§ 6 zákona č. 178/1998 Z.z.), alebo ktoré nie sú určené mestom na predaj (§ 7 ods. 1 zákona č. 178/1998 Z.z.)
4. Priestupku sa dopustí fyzická osoba, ktorá
   1. zriadila trhové miesto bez povolenia,
   2. predáva výrobky a poskytuje služby na trhovom mieste bez povolenia,
   3. predáva na trhovom mieste výrobky, ktorých predaj je zakázaný alebo ktoré nie sú mestom určené na predaj.
5. Za priestupok sa uloží pokuta do 8 000 eur, v blokovom konaní možno uložiť za priestupok pokutu do 4 000 eur.
6. Výnos pokút uložených Slovenskou obchodnou inšpekciou a orgánmi úradnej kontroly potravín je príjmom štátneho rozpočtu
7. Pokuty uložené mestom sú príjmom mesta.
8. Orgán dozoru opatrením na mieste zakáže predaj výrobkov a poskytovanie služieb na trhových miestach fyzickej osobe alebo právnickej osobe, ktorá bez povolenia zriadila trhové miesto alebo bez povolenia predáva výrobky alebo poskytuje služby na trhovom mieste alebo porušuje povinnosti predávajúcich na trhových miestach podľa § 11 zákona č. 178/1998 Z.z.
9. Opatrenie oznámi orgán dozoru porušiteľovi ústne a vyhotoví o ňom na mieste písomný záznam, ktorý odovzdá porušiteľovi. Pokiaľ porušiteľ s opatrením nesúhlasí, môže proti nemu podať do troch dní odo dňa jeho oznámenia písomné námietky. O námietke rozhodne do piatich pracovných dní odo dňa ich doručenia primátor mesta, ak je orgánom dozoru mesto. Námietky nemajú odkladný účinok.

**Článok 11**

**Záverečné ustanovenia**

1. Týmto sa ruší všeobecne záväzné nariadenie mesta Nové Mesto nad Váhom č. 3/2014 – Trhový poriadok o podmienkach predaja výrobkov a poskytovania služieb na trhovom mieste – príležitostný trh Novomestský jarmok.
2. Pokiaľ v tomto VZN nie je podrobnejšia úprava, odkazuje sa na zákon NR SR č. 178/1998 Z. z. o podmienkach predaja výrobkov a poskytovania služieb na trhových miestach v znení neskorších predpisov a zákon SNR č. 455/1991 Zb. o živnostenskom podnikaní v znení neskorších predpisov.
3. Toto VZN bolo schválené na 2. zasadnutí mestského zastupiteľstva Mesta Nové Mesto nad Váhom dňa 14.04.2015 uznesením č. 30/2015-MsZ a nadobúda účinnosť 15. dňom od vyvesenia na úradnej tabuli MsÚ v Novom Meste nad Váhom t.j. 01.05.2015.

V Novom Meste nad Váhom dňa 14.04.2015

Ing. Jozef Trstenský primátor mesta